**Cursurile de formare pentru cadre didactice care urmează a fi lansate în anul de studiu 2021-2022 sunt:**

|  |  |  |
| --- | --- | --- |
| 1. Programarea Algoritmilor în C/C++ | Clasele VII - XII | [RO] și [RU] |
| 2. Proiectarea și Dezvoltarea Web | Clasele VII - XII | [RO] și [RU] |
| 3. Design Grafic | Clasele VII - XII | [RO] și [RU] |
| 4. Inteligența Artificială | Clasele XI - XII | [RO] |
| 5. Proiectarea și Dezvoltarea Aplicațiilor Mobile | Clasele X - XII | [RO] |
| 6. Antreprenoriat | Clasele X - XII | [RO] |

***Criteriile de selectare a instituțiilor de învățământ sunt următoarele:***

1.      Managementul instituției de învățământ activ și dă dovadă de leadership în dezvoltarea unei viziuni de transformare digitală la nivel de instituție;

2.      Administrația instituției de învățământ promovează o cultură a învățării și dezvoltării continue, fapt demonstrat de angajamentul și dorința instituției de a schimba practicile de predare și învățare prin intermediul unei strategii de dezvoltare profesională continuă a profesorilor;

3.      Profesorii din cadrul instituției de învățământ dau dovadă de experiență și competențe digitale de bază, dar și au un interes sporit față de implementarea unor tehnici inovative de predare și învățare;

4.      Elevii instituției demonstrează un interes sporit față de profesiile viitorului, cariere din domeniul științei, tehnologiei și ingineriei (STEAM);

5.      Instituția de învățământ general (gimnazial și/sau liceal) este din Republica Moldova. Prioritate se va acorda liceelor;

6.      Există clasă cu computatoare și conexiune la internet.

***Procesul de înregistrare:***

Înregistrarea și completarea formularului de aplicare poate fi efectuată doar de un membru al administrației școlare pe platforma <https://tekwill.online/>, la acest link: <https://tekwill.online/ro/school-registration-info>.

Înregistrarea instituțiilor de învățământ pentru anul de studiu 2021-2022 poate fi efectuată până la data de **22 februarie 2021.**

Mai multe informații și precizări pot fi solicitate la adresa de email: eLearning@ict.md sau la numărul de telefon: 0 (79) 922 705.

În context, menționăm că Proiectul „Tekwill în fiecare școală” este realizat cu suportul Agenției Statelor Unite pentru Dezvoltare Internațională și a Guvernului Suediei în cadrul proiectului „Dezvoltarea Centrului de Excelență în Domeniul TIC Tekwill”, implementat de Asociația Națională a Companiilor din domeniul TIC și susținut de Ministerul Educației, Culturii și Cercetării în bază Memorandumului de Înțelegere semnat la 14 iunie 2018.